ایتالیا بیرینجی فوتبال لیگی تیملریندن یوونتوس، کادرینا آلدیغی پرتغاللی فوتبالچی کریستیانو رونالدونو مطبوعاتا تانیتدی.
تورین‌ده‌کی آللیانز استادیومون‌دا مطبوعات کنفرانسین‌دا دانیشان رونالدو، "بو کلوب‌دا ایز قویماق ایستییرم. هر کس یوفا شامپیونلار لیگینی قازانماق ایستییر، اما بیز بوتون کاپلار اوغرون‌دا مباریزه آپاراجاییق. یوونتوسون قازانماسی اوچون الیم‌دن گله‌نی ائد‌جه‌یه‌م" دئدی.
رئال مادریددن آیریلدیغی اوچون پشمان اولمادیغینی دیله گتیره‌ن ۳۳ یاش‌لی فوتبال‌چی، "ایدمان حیاتیمدا یئنی بیر صحیفه آچیرام. ایدمان حیاتیمین بو مرحله‌سین‌ده بئله مودهیش بیر تیمه گلمک منی چوخ موتلو ائتدی" ایفاده‌لرینی ایشلتدی.
یالنیز بیر فوتبال‌چی دئییل، اینسان اولاراق دا نومونه اولماق ایستدیگینی بیلدیره‌ن رونالدو، "گنجلره کؤمک ائتمک ایستییرم. ایدمان حیاتیم باخیمین‌دان بؤیوک بیر آن. ۴ ایللیک آنلاشمام وار و بو تیمین یئنی غلبه‌لری اوچون داها چوخ چالیشماق ایستییرم. یوونتوس دونیانین ان یاخشی کلوبلارین‌دان بیری، چوخ یاخشی بیر باشقان و باش مشقچییه صاحب. بون‌دان علاوه، طرفدارلار گؤزل بیر قارشیلاما ائتدی، اونلارا دا چوخ تشکر ائدیره‌م" دئدی.
ایدمان حیاتیندا هئچ واخت راخاتی سئچمدیگینی بیلدیره‌ن پرتغاللی اولدوز، "میدان اوخوماغی سئویرم. هر زامان اولدوغو کیمی الیم‌دن گله‌نین ان یاخشی‌سینی ائد‌رک یوونتوس تاریخین‌ده ده ایز قویماق ایستییرم" آچیقلاماسینی ائتدی.
فیزیکی و ذهنی اولاراق اؤزونو چوخ یاخشی حس ائتدیگینی قید ائد‌ن رونالدو، "ایدمان حیاتیم اوچون بؤیوک بیر آددیم. منیم یاشیم‌داکی چوخ فوتبال‌چی بئله قرارلار آلاممیر. منه بو فورصتی سوندوغو اوچون یوونتوسا مینتدارام" دئیه دانیشدی.
